JohanHeinsen/ENO huggingface dataset:
Ribe Stifts Adresseaviser, 1838-05-01
J Aaret 1788 fik Ribe Bye en meget dygtig Embedsmand i Borgemester Justitsraad Balle, som antog sig Fattigvæsenet med særdeles Omhu. - Kort efter sin Ankomst indgav han Forslag til Oprettelsen af en Spinder eller Hielpe anstalt, hvori Fattige, baade Voxne og Børn, som ved Spinden havde Lyst til at fortjene Noget, altid kunne erholde Arbeide, og de af dem, som endnu ikke havde lært dette Arbeide, altid kunde faae fri Underviisning i alle Slags Spind. Hensigten af denne Anstalt var deels at skaffe dem af denne Byes mangfoldige Trængende, som ikke foretrække en skammelig Lediggang for ærefuld Arbeidsomhed, en sikker Fortjeneste, og deels at danne den tilvoxende Ungdom til at vorde desto nyttigere og lykkeligere Statslemmer. Paa Grund heraf bevirkedes de Kongelige Reskript til Stiftamtmand Urne og Biskop Middelboe af 6te Febr. 1789, der lyser saaledes: Vi Christian den Syvende af Guds Naade osv. Vor synderlig Bevaagenhed tilforn Som J udi Skrivelse til vores Danske Cancellie, hvilken os allerunderdanigst er bleven refereret, have andraget: At Jnspecteurerne for det Fattiges Væsen i vor Kjøbstad Ribe udi Skrivelse til Eder have ansøgt om Tilladelse at maatte optage 1000 Rd. af Ribe Byes og dens Fattige Casser, nemlig af hver 500 Rd. til et Spinde ries Anlæg deri Byen, og at Fattigdom og Armod daglig skal tiltage, hvorudi ingen Forandring er at haabe saalænge de Trængende ikke kan anvises Arbeide, hvorved de kunne fortjene noget. - Desaarsag J ønske: at denne de Fattiges Jnspecteurenes Begiæring, der sigter til det Almindeliges Vel og til Lettelse for Fattig cassen i Tiden, maatte bevilges, da Byens Casse skal være i saadan Stand, at den gjerne kan medvirke til en saa nyttig Jndretning, som Fattigcassen ikke ene kan afstedkomme, saa give Vi Eder hermed tilkiende: At Vi, efter saadan Eder herom allerunderdanigst gjorte Forestilling, allernaadigst ville have bevilget: At der til et Spinderie=Indretning for de Fattige i bemeldte Ribe maa optages 1000 Rd. af Byens og de Fattiges Casse, nemlig 500 Rd. af hver. Og have J om Fremgangen af denne Foranstaltning aarlig at gjøre Jndberetning til Vort Danske Cancellie."(Fortsættes). Da denne Tidende, skjøndt den kun udkommer en Gang maanedlig, næppe vil kunne holde sig i Tidens Længde uden Fleres Medvirkning, og ikke kan opfylde sin Hensigt med Hensyn til hele Stiftet, eller vække nogen almindelig Jnteresse, naar de fleste og udførlig ste Artikler ogsaa for Fremtiden skulle udgaa fra denne ene By og handle om den: saa tager Redacteuren sig den Frihed, at anmode nogle af de mange Mænd, her i Stiftet, hvem Egnens Anliggender og Historie ligge paa Hjertet, ved Bidrag at sætte ham i Stand til at forskaffe Bladet en større Afvexling. Skjøndt
Ribe Stifts Adresseaviser, 1838-05-01
de hidtil leverede Artikler alle have været udførligere, ønsker han ogsaa gjerne at modtage og levere korte Notitser om Stiftets statistiske og historiske Forhold.
Ribe Stifts Adresseaviser, 1838-05-01
Af dette Blad udkommer som Følgeblad til Ribe Stifts-Avis maanedlig et Rummer, der af Avisens Abonnenter kan bestilles paa samtlige kongl. danske Postkontorer, hvor det betales me 24 Rbs. kvartaliter. Ribes og Omegns Beboere kunne tegne sig for Bladet hos Udgiverinden, mo Betaling af 12 Ls. HC. halvaarlig. Enkelte Rummere af Bladet kunne ikke faaes.
Ribe Stifts Adresseaviser, 1838-05-04
allernaadigst Kongelig legeret. priviagte, Stelse. *** de Avis, Adres overalt i de danske Stater. som forsendes med Brevposten, Fredagen den Nr. 36. 4de Mai. Udgives af Chr. sal. Hyphoff. Redigeres af C. Hyphoff.
Ribe Stifts Adresseaviser, 1838-05-04
Udenlandske Efterretninger. Spanien. En Efterretning af særdeles Vigtighed har sidste Post medbragt. Fra Bayonne meldes nemlig, at Baskerne og Navarreserne have løsrevet sig fra Don Carlos og opsagt ham Huldskab og Troskab. J Spidsen for en Colonne paa kun 400 Md. har Murragaray, eller som han ogsaa kaldes Munagori, d. 19de f. M. proklameret Navarras og Guiposcoas Uafhængighed, og Corpset svoret forevig at løsrive sig fra Don Carlos. Den carlistiske Brigadier Jturri er bleven slaget af bemeldte Carps, en Junta nedsat i Veriategu og en Proklamation publiceret, som bærer Løsnet: Fred, Privilegier, en fuldkommen Løsrivelse fra Deeltagelsen i at kjæmpe for en tvivlsom Ret til at beklæde den spanske Throne. Murragoray er en Mand paa 300 Aar, dannet og af en jernfast Charakteer; hans Tilhængere ere for det meste rige Folk, der ved Penge have kjøbt sig fri for den active Tjeneste. Til Don Carlos har han i en stolt og bestemt Tone skrevet et Brev (men forresten ikke benævnt ham "Majestæt, hvori han beder ham om aldrig at sætte sin Fod i de baskiske Provindser, da disses Jordbund er for meget væddet med Blod til at saadanne Snylteplanter, der omgive hans Høihed, kunne trives der. Esparters har strax sendt en Courier til Madrid og opfordret Dronningen til at garantere de baskiske Provindsers Privilegier, for at kunne desbedre drage Nytte af denne nye Bevægelse. Til Krigsministeriet er der indløben en detailleret Beretning fra Jriarte om en Seir, som han har tilkjæmpet sig ved Salices, imellem Leon og Benavente over en Afdeling af Negris Corps. Da Aguado ikke har villet negotiere Laanet, saa har Regjeringen i Sinde at sende Commissairer til Paris for muligen at faae det tilveiebragt. Udskrivningen af de 40,000 M. fortsættes. Jmidlertid viser den engelske Regjering, der har paataget sig Leverancen af Geværer, kun liden Beredvillighed, hvilket man tilskriver den Omstændighed, at Madriderhoffet saa slet opfylder sine Forpligtelser imod den engelske Legion og bekymrer sig saa lidet om den nye Handelstraktat.
Ribe Stifts Adresseaviser, 1838-05-04
Frankerig. Rentereductionen giver de franske Journaler meer end Stof nok til allehaande Betragtninger. Jsær gaaes der løs paa Ministeriet baade af Venner og Fiender, hine beskylde dem for Mangel paa Fasthed, disse for Uduelighed. Temps er af en anden Mening og optager Sagen mere rolig; den siger saaledes: Ministeriet har forandret sig, Renterne ville ikke blive det. - Abdel Kaders Gesandt, Ben Arach, havde den 22de sin Audients hos Kongen; tilstede var hele den kgl. Familie. Gesandtens Tale, var i orientalsk Stil, og forsikkrede han Kongen, at hans Herre har det meest venskabelige Sindelag og nærede den dybeste Ærefrygt for de Franskes Konge; Meenaed, Troløshed, Overtrædelse af Traktaten vil aldrig udgaae fra Abdel Kader. Ludvig Philips Svar var fast og koldt; han meente saaledes, at hans Herre for sin egen Skyld vilde gjøre bedst i at opfylde de eengang indgaaede Forpligtelser; Overtrædelsen heraf kunde ikke andet end have ubehagelige Følger for ham. Efter Audientsen overrakte Gesandten Presenterne, som navnligen bestod af Strudsfiedre, Dadler og arabiske Heste. Efter Breve fra Algier rustede Valle sig til Jndtagelsen af Blida. - Pairskamret har antaget det græske Laaneforslag. National er bleven belagt med Beslag paa Grund af en beskyldning imod et Medlem af den kongl. Familie. J Bourganeuf skal der ved den sidste Valgforhandling være foregaaede Scener blandt Girardins Vælgere, der nok kunne fortjene Navnet Bacchanalier. - D. 7de ds. kommer den hubertske Sag for Retten; Demois. Grouvelle forsvares af Billiard, Leproux af den berømte Teste, Hubert af Arago og Vauquelin af Barrot. - Til Øvelsesleiren ved St. Omer træffes store Forberedelser. Kongens Navnedag, d. 1ste Mai, skulde der af Kongen selv holdes Revue over Nationalgaarden, man var dog ikke ganske uden Bekymring formedelst Nationalgardens Lunkenhed og Jnfreqvents i den sidste Tid, for bedre at anspore de havde man ifinde at udstrække Amnestien til alle de forrige Aar for Disciplin forseelser Anklagede eller dømte.
Ribe Stifts Adresseaviser, 1838-05-04
Preussen. Vi have nylig meldt, at den posi ske Erkebiskop havde givet efter; dette forholdt sig ogsaa saa senere Efterretninger fortælle, at Prælaten havde afgivet denne Erklæring mundtlig for Overpræsidenten i Posen, men at han, da den Dagen efter skulde føres til Protokol, var af en anden Mening og vedblev sin tidligere afgivne Paastand. Skulde denne Efterretning bekræfte sig, saa kan man med temmelig Vished forudsige, at Regjeringen vil tage Sagen paa en anden Maade; thi ved en saa ustadig Charakteer, som det er notorisk, at Dunin virkelig besidder, turde hans Erklæring for at være overeensstemmende med Regjeringen" dog ikke afgive Sikkerhed for senere Rænker.
Ribe Stifts Adresseaviser, 1838-05-04
En Skrivelse fra Ministeren for de geistlige Anliggender, v. Altenstein, erklærer Ærkebispens Befalinger til hine Præster for ulovlige, forbyder disse baade i Udøvelsen af deres Functioner at tage dem til Rettesnor, eller at udbrede samme, alt under Lovens Straf.
Ribe Stifts Adresseaviser, 1838-05-04
Adelen i Posen synes at hælde mere til Bispen end til Regjeringen. J Vestpreussen have flere Byer forlangt Garnison for at forebygge urolige Optrin¬
Ribe Stifts Adresseaviser, 1838-05-04
- Fra Münster skrives, at det romerske Statsskrivt ikke svarer til de gjorte Forventninger. De Beviser, som man troede at finde imod v. Bunsens Sandhedskjærlighed, ligge ikke klart nok for Dagen, og det Øvrige var bekjendt her tidligere af en anden Vei. J Almindelighed er stemningen her heller ikke bleven forandret; "Athanasius" læses derimod med mere Begjærlighed.
Ribe Stifts Adresseaviser, 1838-05-04
Hannover. Det andet Kammer er endnu ikke fuldtalligt; kun 33 have indfunden sig. De Deputerede give vel daglig Møde for at blive bekiendte med Protokollen fra Dagen forud, hvori der dog intet andet staaer, end at Jntet er bleven forhandlet, da Kamret, ikke er fuldtalligt. Om det endog var det, saa maatte de dog skilles af, da det Jntet er at forhandle, thi om Jernbaner og de øvrige Gienstande, som hannov. 8 forud omtalte, høres ikke et Ord. Jmellem Cabinetsministeren og den kgl. Commissarius er det kommen til alvorlig Meningsforskiel; man troede, at Førstnævnte vilde tage sin Afskeed. Kongen er allerede vendt tilbage fra sin Reise. Ewald er for Øjeblikket i Hamburg.
Ribe Stifts Adresseaviser, 1838-05-04
Krakau. Senator Mierosevski er af de Skytsmagters Residenter tvungen til at resignere. Som Aarsag hertil angives, at han under det sidste Møde af den lovgivende Forsamling foreslog, at bede Keiseren af Rusland om at indlemme Fristaten i Kongeriget Polen. Da dette Forslag, som rimeligt var, ikke fandt Pluralitetens bifald, og man gjorde Sengtoren Bebreidelser, undskyldte han sig med, at han havde handlet efter Tilskyndelse af den russiske Resident, Baron Ungarn-Sternberg. Denne benægtede formelig Senatorens Udsagn, hvorpaa denne paa Residenternes eenstemmige Forlangende aftakkede.
Ribe Stifts Adresseaviser, 1838-05-04
Ægypten. Over Triest melder Preuss Staats, at Jbrahim Paska har bidragt Rebellerne et føleligt Nederlag, og at Opstanden, hvoraf man havde ventet fra meget, var at ansee som næsten qvalt. Mehmed har nu tiltraadt sin Reise fra Kahiro til Overægypten.
Ribe Stifts Adresseaviser, 1838-05-04
Jndenlandske Efterretninger. Hs. Maj. Kongen har under 24de dennes allernaadigst resolveret saaledes: "Den i vor Parotbefaling af 26de Marts d. A. bestemte Troppesamling og Cantonnement i Juni Maaned i og ved Aarhuus, ved Randers og ved Veile, contramandere Vi herved allernaadigst, hvorimod Vi ville at samtlige Regimenter i Fyen og Nørrejylland, samt Artilleri-Batteriet i Randers, skulle, med Undtagelse af Prinds Frederik Ferdinands Regiment lette Dragoner, exercere i 23 Dage ved deres Standqvarterer. Jndkaldelsen af Fri folkene og Districtshestene til disse Regimenter og Batteriet bliver uforandret saaledes som i fornævnte Vor Parolbefaling er fastsat, og Hjempermitteringen af Frifolkene og Hjemsendelsen af Districtshestene samt Stamhestenes Udsendelse paa Græs skeer, efterat de ommeldte 23 Dage ere endte. Frifolkene til Prinds Frederik Ferdinands Regiment lette Dragoner skulle derimod ikke indkaldes førend den 4de Juni, eftersom dette Regiment nærmere vil blive beordret til at marschere over Callundborg til et Cantonnement ved Kjøbenhavn, for at forøge den Troppesamling, som her vil finde Sted." (Kbh.)
Ribe Stifts Adresseaviser, 1838-05-04
Hs. Kgl. H. Prindsesse Wilhelmines Formæling med Hertugen af Glücksborg er nu bestemt fastsat til den 19de Mai. (K. C.)J den mod Kbhpostens Red, anlagte Trykkefriheds saa paa Grund af den i nærværende Blad indførte politiske Rundsang blev d. 28 Apr. af den kgl. LandsOver- samt Hof- og Stadsret afsagt følgende Dom: "Tiltalte Red. af Bladet Kbhposten" Cand juris J. F. Gjødwad bør for Actors Tiltale i denne Sag fri at være. Alle af Actionen lovlig flydende Omkostninger, hvorunder Salair til Actor, Procurator Skeel, 8 Rbd. r. S., udredes af det Offentlige. (Kbh.)
Ribe Stifts Adresseaviser, 1838-05-04
Hs. Majestæt Kongen har under 18de April d. A. allernaadigst tilladt Premierlieutenant i det kongelige Artilleriecorps, Adolph Wilhelm Dinesen, Ridder af Dannebrogordenen, at anlægge og bære den ham af Hs. Majestæt de Franskes Konge tildeelte Decoration som Ridder af Æreslegionen. (Berl. T.)
Ribe Stifts Adresseaviser, 1838-05-04
Af den allerede udkomne Part af det brockhausiske Conversations-Lexicon der Gegenwart" seer man, at vor Landsmand, Digteren H. C. Andersen (hvis Fortjenester af Poesien, efter Artiklens Forfatter i Lexiconet, skulde være mere erkiendte i Tydskland, end i hans Fødeland) i sit 18de Aar meldte sig ved Theatret; men blev afviist af Directeuren, "fordi han var for mager."
Ribe Stifts Adresseaviser, 1838-05-04
Provst Bentzon i Ringsted har efter Forlydende faaet Ordre, til Landsoverretten at appellere den af ham, efter høiere befaling, ved Sorøe Birketing mod Skolelærer Nielsen anlagte og tabte Sag. (Kbh.)
Ribe Stifts Adresseaviser, 1838-05-04
Den Sag, som har været anlagt for gudelige Forsamlingers Holdelse mod Skolelærer R. Sørensen i Vensløv og nogle Bønderfolk i Vemmeløv Sogn, er i denne Tid bleven paadømt ved Hof= og Stadsretten. Skolelærer Sørensen er bleven ikiendt en Mulct af 30 Rbd. De Øvrige i forskjellige mindre Bøder. Denne Proces havde imidlertid avlet en anden. Medens den nemlig svævede for Retten indgav de fire Tiltalte af Vemmeløv Sogn en Klage til Hs. M. Kongen saavel over Pastor Duus's Levnet og Forhold som over Øvrighedens Fremgangsmaade mod dem under Sagen. Denne Klage havde Sørensen skrevet for disse Folk, uden at have iagttaget at nævne sig som Concipist. Derfor blev der lagt Sag an imod Sørensen, som blev dømt til at betale 10 Rbd. i Mulct. Klagens Jndhold var naturligviis ikke Gjenstand for denne Retssag, kun Formen.
Ribe Stifts Adresseaviser, 1838-05-04
J de jydske Aviser afhandles for Tiden Commune Anliggenderne, siger Loll. Falst. Av., da nemlig Justitsraad Borgmester Ræder i Horsens har erklæret sig mod Ansættelsen af Raadmænd, som ikke stemmende med Grundprincipet i Forordningen af 24de October 1837, medens derimod flere Borgere søge at godtgjøre det Gavnlige i at en borgerlig Raadmand haves. Man kan ikke nægte, at det jo er et mærkeligt Særsyn, at ligesom Bestemmelsen om borgerlige Raadmænd blev hæftigt bekæmpet af den kongelige Commis faar i Stænderforsamlingen, saaledes er det og fornemmelig denne Sag, der nu betragtes med saa forskjellige Øine af Magistraterne og Borgerne. Vi ville imidlertid ønske, at Borgerne ikke i denne Sag ville blive trætte af at kæmpe for deres Ret, men vel erindre, at en Raadmands Virksomhed er langt mere udbredt end Repræsentanternes, hvorfor hiin og kan bevirke meget mere Gavn end disse.
Ribe Stifts Adresseaviser, 1838-05-04
Under 24de Marts berettedes i Cancell. Hempels Avis, hvorledes en Person fra Landet paa en Markedsdag i Odense havde mishandlet en beskjænket Dreng og kastet ham ned fra sin Vogn paa Steenbroen, hvorpaa Drengen druknede sig i Aaen, hvor hans Liig nu først er fundet. Af de optagne Forhør har man endnu ikke erfaret, hvo den Person var, der gjorde sig skyldig i hiin grove Overtrædelse af Menneskelighedens Bud.
Ribe Stifts Adresseaviser, 1838-05-04
Den 29de April holdt den Deputerede for Eckernførde, Prinds Frederik af Augustenborg, i Raadhuussalen der et Møde med sine Vælgere, hvor ogsaa Flere fra Byen og Omegnen vare tilstede. Hs. Durchl. gav et Overblik over sin Virksomhed paa sidste Landdag og bemærkede blandt andet, at han havde udtalt sig for Foreningen af begge Stænderforsamlinger, og bad til Slutningen sine Vælgere, at de vilde fremføre deres Ønsker for ham til næste Landdag, hvorpaa der blev svaret, at Byen blev fast ved sin forrige Petition, der desværre ingen Gehør havde funden. Efter Forsamlingen holdtes et Festmaaltid, hvor der udbragtes Skaaler for Kongen, den Deputerede for Eckernforde det augustenborgske Huus, Vælgerne, Pressefriheden, almindelig Værnepligt osv.
Ribe Stifts Adresseaviser, 1838-05-04
J Aarhuus Avis seer man fra de ni Præster" en bønlig Anmodning til tre af Nørre-Jyllands almeenagtede Geistlige. Stiftsprovst Dr. Frost, Provst Nannesstad, og Pastor Steen St. Blicher, om at affatte en Petition angaaende de geistlige Jnteresser, som ved Dr. Hald skulde forelægges den forestaaende Stænderforsamling.
Ribe Stifts Adresseaviser, 1838-05-04
J Randers Avis læses følgende Bekjendtgjørelse fra Pastor St. St. Blicher: "At de Krænkelser, de baade hemmelige og aabenbare Forfølgelser, jeg nu i næsten et heelt Aar, baade under og efter min langvarige Sygdom har erfaret, blandt Venner og Bekiendtere af mig skal have vakt Bekymring - dette hører jeg fra flere Sider. Til alle disses og ligesaa til mine kjære Sognefolks Beroligelse tilkiendegives: at jeg har indstillet den hele høist mærkelige Sag til Cancelliet, fortrøstende mig til, at jeg har Retten og Kong Frederik den Sjettes Lov paa min Side. Men om endog Sagen skulde kræve Behandling ved Domstolene, nærer jeg ikke mindste Tvivl om dens Udfald. Og kan Enhver der har noget tilovers formig, være vis paa, at jeg endnu har saa megen Kraft, tilbage, at jeg til det Yderste værger for det sidste fordi ske Gode, jeg hidtil har kunnet beholde ubeskaaret - Æren", Pastor St. St. Blichet har udstædt en Subskriptionsplan paa en ny Digtsamling betillet: "Trækfuglene, en Naturconcert, hvori han udtaler en mørk Anelse, som enhver Ynder af Digterens livfulde Muse vistnok ønsker ikke maa stadfæstes. Det hedder nemlig: Sig nærmer Tiden, da jeg maa vær, Jeg hører Vinterens Stemme; Thi ogsaa jeg er kun her paa Træk, Og haver andensteds hjemme. Jeg vidste længe, jeg skal herfra; Det Hjertet ikke betynger, Og derfor lige glad nu og da, Paa Gjennemreisen jeg synger. Lyt og, o Vandrer, til denne Sang, Lidt af din Vei Du hidtræde. Gud veed, maaskee det er sidste Gang Du hører Livsfangen qvæde. Mig bæres for, som ret snart i Qvel At Gitterværket vil briste. Thi qviddre vil jeg et ømt Farvel; Maaskee det bliver det sidste.
Ribe Stifts Adresseaviser, 1838-05-04
Ved Landsoverretten i Viborg er Ribe Byes Politirets Dom stadfæstet, hvorved Vognmand Anders Poulsen, der var tiltalt for formeentlig ulovlig Befordring fra Colding til Ribe, er erkiendt for Gen. Post direktionens Tiltale fri at være.
Ribe Stifts Adresseaviser, 1838-05-04
Ved det gode Lotteries 2den Classes Trækning udkom følgende Bagtal, 132, 146, 169, 178, 219, 256, 279. 383, 387. De tvende høieste Gevinster, 4000 og 1500 Rbd. tilligemed 4 af Gevinsterne paa 1000 Rbd. og flere mindre tilfaldt Lotteriet selv. Til Aarhuus kom denne Gang i Gevinst paa 100; til Viborg, paa 100; til Horsens i paa 200 og til Ribe i paa 1000 Rbd. (paa Am den 23287.) Ved Tallotteriets 1287 Trækning i Wandsbek udkom: No. 13. 14. 32. 75. 65.
Ribe Stifts Adresseaviser, 1838-05-04
Ribe. Det til Eftersyn paa Raadstuen henlagte Kæmner-Regnskab for Ribe Bye for 1837 udviser, at Kassens Jndtægtet have udgjort et Beløb af 6462 Rbd. 4 Mk. 5 s. Sølv, og Udgifterne kuns 5642 Rbd. 3 Mk. 3 s. Sølv, og at der altsaa bliver en Kassebeholdning af 820 Rbd. 1 Mk. 2 s. Sølv. – Det bemærkes herved, at da Kæmnerkassen ingen bestemte Jndtægter har i Januar Qvartal er det nødvendigt, at der ved Aarets Udgang haves en saadan Beholdning at Udgifterne, der falde i Jan. Qvartal derved kunne dækkes. - Jndtægterne have fornemmeligen bestaaet i Jord- og Engleien til Beløb 3321 Rbd. 2 Mk. 14 1/5 s. Sølv, Renter 150 Rbd. 1 Mk., Stade penge, Broepenge, Arrestleie 189 Rbd. 4 Mk. 15 s.S. samt Auctionsprovenet for solgte Klyne 831 Rbd. 2 Mk. 14 s. S., og det paalignede Bidrag 198 Rbd. 3 Mk. 5 s. S. - Resten af Jndtægtssummerne udgjøre meest tilbagebetalte Forskud. Af Udgifterne have de reglementerede Lønninger m.v. medtaget et Beløb af 1497 Rbd. 4 Mk. 5 1/2 s. og til Arbeider, Reparationer Brolægning m.v. er medgaaet 2671 Rbd. 5 Mk. 1 1/2 s. Skatterne have beløbet til 449 Rbd. 3 Mk. Sølv og Resten er fornemmelig Forskuds og Omslags Summer. Af de extraordinaire Udgifter have Klynenes Tilberedning kostet 466 Rbd. 4 Mk. Sølv og de øvrige Omkostninger ved Klynestrygningen, Dæmninger m.v. har beløbet 16 Rbd. - For Klyne har Kassen saaledes i Fjor havt en reen Jndtægt af 348 Rbd. 3 Mk. 14 s., og det saakaldte Ribe Kiær, der i 1822 og 23 og saalænge det alene bortleiedes til Jndenbyesboende ikkun indbragte aarlig 180 Rbd. 2 Mk. 10 s., indbragte i Fjor en Leieafgift af 790 Rbd. 4 Mk. 3 1/2 s., et Resultat, der fornemmelig maa tilskrives Jndgrøftningen, og at man har truffen Foranstaltninger til at kunne sætte Kjæret under Vand, naar saadant attraaes.
Ribe Stifts Adresseaviser, 1838-05-04
- Det andet Kvægmarked ved Foldingbro svarede eiheller saa ganske til Forventningen, hvortil Aarsagen dog fornemmelig maa søges i den Omstændighed, at eet af de største Markeder i Haderslev afholdtes netop samme Dag, næmlig d. 28de Apr., ligesom man vistnok ogsaa maa tage i Betragtning, at denne Jndretning endnu er i sin Barndom; idet mindste have alle Egnens Sagkyndige det bedste Haab til, at disse Markeder i Tiden tilfulde ville svare til Hensigten.
Ribe Stifts Adresseaviser, 1838-05-04
Tredie Søndag efter Paaske prædiker i Domkirken til Høimesse Hr. Catechet Lindhardt. Til Aftensang Hr. Pastor Müller. J Cathrine Kirke Hr. Pastor de Thurah
Ribe Stifts Adresseaviser, 1838-05-04
Bekjendtgjørelser. Mandagen den 7de Mai, Kl. 6 1/4 om Aftenen. agter jeg paa Raadstuen at begynde de af mig anmældte Fortællinger. Ludv. Chr. Müller.
Ribe Stifts Adresseaviser, 1838-05-04
De trende Herrer, som Natten mellem sidst Onsdag og Torsdag toge sig den Frihed at ligge paa Luur i min Hauge, saavelsom enhver Anden, anmodes herved paa det alvorligste om for Eftertiden at afholde sig fra lignende lovstridige Besøg. Ribe, den 4de Mai 1838. Chr. sal. Hyphoff. Trykt i Ribe hos Chr. sal. Hyphoff.
Ribe Stifts Adresseaviser, 1838-05-04
Bekjendtgjørelse. Sidste Qvægmarked den 1ste dennes er udenfor et Huus i Forstaden uden Nørreport, om Aftenen, funden en Koe bunden til et Rækværk, til hvilken ingen Eiermand siden har meldt sig. Eieren af bemeldte Koe opfordres herved til at melde sig hos Undertegnede, for at beviisliggjøre sin Eiendomsret, da Koen i andet Fald vil blive solgt ved Auction. Ribe Politiekammer, den 4de Mai 1838. Tranberg.
Ribe Stifts Adresseaviser, 1838-05-04
Under 26de f. M. er jeg meddeelt Concession paa Farverie af den Kgl. slesv. holst. Regjering, hvilket herved bekjendtgjøres for Vedkommende, som vil unde mig deres Næring. Melbye i Schierrebeck Sogn, den 2den Mai 1838. Jannick Petersen, Farver.
Ribe Stifts Adresseaviser, 1838-05-04
Da den Hindring som hidtil har standset afdøde Kammerraad og Herredsfoged Tetens's Boes Fremme til endelig Slutning og Repartition nu er hævet bliver en Skiftesamling afholdt i fornævnte Boe Onsdagen den 30te Mai førstk. Formiddag Kl. 11 paa Warde Byes Raadstue, hvor blandt mere vil blive forelagt Vedkommende Repartitionen i Hirsch Dessaners Fallitboe, Dette bekjendtgjøres herved ifølge Pl. 2den Apr. 1824. Warde Byefogedcontoir den 3die Mai 1838. Wedel Heinen.